CELEX: 62009CN0459
Language: el
Date: 2009-11-24 00:00:00
Title: Υπόθεση C-459/09 P: Αίτηση αναιρέσεως που ασκήθηκε στις 24 Νοεμβρίου 2009 από την Dominio de la Vega S.L. κατά της αποφάσεως που εξέδωσε στις 16 Σεπτεμβρίου 2009 το Πρωτοδικείο (έβδομο τμήμα) στο πλαίσιο της υποθέσεως T-458/07, Dominio de la Vega S.L. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) και Ambrosio Velasco, S.A.

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/35
            
         Αίτηση αναιρέσεως που ασκήθηκε στις 24 Νοεμβρίου 2009 από την Dominio de la Vega S.L. κατά της αποφάσεως που εξέδωσε στις 16 Σεπτεμβρίου 2009 το Πρωτοδικείο (έβδομο τμήμα) στο πλαίσιο της υποθέσεως T-458/07, Dominio de la Vega S.L. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) και Ambrosio Velasco, S.A.
   (Υπόθεση C-459/09 P)
   2010/C 24/64
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: Dominio de la Vega, S.L. (εκπρόσωποι: E. Caballero Oliver και A. Sanz-Bermell y Martínez, δικηγόροι)
   
      Αντίδικοι στην αναιρετική διαδικασία: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) και Ambrosio Velasco, S.A.
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει εξ ολοκλήρου την αναιρεσιβαλλόμενη απόφαση που εκδόθηκε στις 16 Σεπτεμβρίου 2009 στο πλαίσιο της υποθέσεως T-458/07 και, κατά συνέπεια,
            
         
               —
            
            
               να αποφανθεί αμετακλήτως επί της διαφοράς, διαπιστώνοντας την έλλειψη ομοιότητας μεταξύ των αντικρουόμενων σημείων και, κατά συνέπεια, την έλλειψη κινδύνου συγχύσεως, και επιτρέποντας την καταχώριση του κοινοτικού σήματος αριθ. 2 789 576«Dominio de la Vega» στην κλάση 33, στο μέτρο που δεν εμπίπτει στο άρθρο 8, παράγραφος 1, στοιχείο β', του κανονισμού (ΕΚ) 40/94, νυν κανονισμού (ΕΚ) 207/2009·
            
         
               —
            
            
               εφόσον παραστεί ανάγκη και επικουρικώς, να αναπέμψει την υπόθεση ενώπιον του Πρωτοδικείου των Ευρωπαϊκών Κοινοτήτων προκειμένου να αποφανθεί σύμφωνα με τα δεσμευτικά κριτήρια που έχει δεχθεί το Δικαστήριο·
            
         
               —
            
            
               να καταδικάσει ρητώς το ΓΕΕΑ και την παρεμβαίνουσα στα δικαστικά έξοδα, τόσο στα σχετικά με την παρούσα διαδικασία όσο και στα σχετικά με την ενώπιον του Πρωτοδικείου των Ευρωπαϊκών Κοινοτήτων διαδικασία.
            
         
      Ισχυρισμοί και κύρια επιχειρήματα
   
   
               1)
            
            
               Παράβαση του άρθρου 8, παράγραφοι 1, στοιχείο β', και 2, στοιχείο α', i, και ii, του προγενέστερου κανονισμού 40/94 (1), που αντικαταστάθηκε από τον κανονισμό 207/2009 (2). Το προγενέστερο σήμα στο οποίο στηρίζεται, εν προκειμένω, η ανακοπή είναι κοινοτικό σήμα. Η αναιρεσιβαλλόμενη απόφαση πάσχει πλάνη περί το δίκαιο, στο μέτρο που δεν συνεκτιμήθηκε ο κοινοτικός χαρακτήρας του σήματος και, συνεπώς, ελήφθη υπόψη εσφαλμένο κοινό για την εκτίμηση του κινδύνου συγχύσεως μεταξύ των αντιπαρατιθέμενων σημάτων, διαφορετικό από εκείνο που πρέπει να ληφθεί υπόψη βάσει του κανονισμού για το κοινοτικό σήμα ο οποίος έχει εφαρμογή εν προκειμένω.
            
         
               2)
            
            
               Πλάνη περί το δίκαιο όσον αφορά την εκτίμηση της κρισιμότητας και του παραδεκτού των παρασχεθεισών αποδείξεων, με αποτέλεσμα την εσφαλμένη εκτίμηση του κινδύνου συγχύσεως για τον Ισπανό καταναλωτή. Το Πρωτοδικείο παραμόρφωσε το περιεχόμενο των αποδεικτικών στοιχείων που πιστοποιούσαν τη συνύπαρξη των σημάτων στην Ισπανία, υποπίπτοντας σε πλάνη περί το δίκαιο κατά παράβαση του άρθρου 8, παράγραφος 1, στοιχείο β', του κανονισμού 40/94, νυν κανονισμού 207/2009.
            
         
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).
   
      (2)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (Κωδικοποιημένη έκδοση) (EE L 78, σ. 1).